崇礼（），字受之，蒋氏（或作姜氏），内务府汉军正白旗人。清末官僚。
生平.监生出身。咸丰七年（1857年），由拜唐阿被任为清漪园苑丞（园长）。咸丰帝巡幸，尝询以事，奏对称旨，嘉奖之。由员外郎历内务府卿，加内务府大臣。光绪元年，授山海关副都统，乞病归。五年，历迁内阁学士，命在总理各国事务衙门行走，补礼部右侍郎。因事被革职，改降三级。九年，授光禄寺卿。历理籓院侍郎，转兵部、户部。二十年，加太子少保，赏黄马褂。旋擢理籓院尚书。出为热河都统，再乞病。崇礼勤于职事，太后念先帝识拔，颇推恩遇。